CELEX: 62016TN0098
Language: da
Date: 2016-03-04 00:00:00
Title: Sag T-98/16: Sag anlagt den 4. marts 2016 — Italien mod Kommissionen

25.4.2016   
            
            
               DA
            
            
               Den Europæiske Unions Tidende
            
            
               C 145/34
            
         Sag anlagt den 4. marts 2016 — Italien mod Kommissionen
   (Sag T-98/16)
   (2016/C 145/42)
   Processprog: italiensk
   
      Parter
   
   
      Sagsøger: Republikken Italien (ved G. Palmieri, som befuldmægtiget og avvocati dello Stato S. Fiorentino og P. Gentili)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse nr. C (2015) 9526 final af 23. december 2015, meddelt samme dag, vedrørende statsstøtte SA.39451 (2015/C) (ex 2015/NN), som Italien har ydet til BANCA TERCAS (Cassa di risparmio della provincia di Teramo S.p.A.), annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med den anfægtede afgørelse har Kommissionen fastslået, at den støtte, som Fondo interbancario di tutela dei depositi, har udbetalt til fordel for Banca Tercas som et tilskud på i alt 295,14 mio. EUR, udgjorde statsstøtte og var uforenelig med det indre marked. Dette tilskud er en følge af tre forskellige foranstaltninger: et tilskud som gavebistand på 265 mio. EUR (foranstaltning 1), en sikkerhed på 35 mio. EUR (med et støtteelement, der kan beregnes til 0,14 mio. EUR), der blev ydet til dækning af Banca Tercas krediteksponeringer over for en italiensk virksomhedskoncern (foranstaltning 2), og endelig et yderligere tilskud som gavebistand på 30 mio. EUR til dækning af transaktionens skattemæssige omkostninger (foranstaltning 3).
   Til støtte for søgsmålet har sagsøgeren fremsat fire anbringender.
   
            
               1.
            
            
               Første anbringende om en tilsidesættelse af artikel 107, stk. 1, TEUF og urigtig gengivelse af de faktiske omstændigheder vedrørende den offentlige karakter af de midler, der er genstand for de omtvistede foranstaltninger.
               
                           —
                        
                        
                           Det gøres i denne forbindelse gældende, at afgørelsen er behæftet med en fejl, idet den kvalificerer de af Fondo interbancario di tutela dei depositi benyttede midler som offentlige, uden at den har taget hensyn til navnlig de principper, der er fastsat af Domstolen i dom af 15. juli 2004, sag C-354/02, Pearle m.fl. og af 30. maj 2013, sag C-677/11, Doux Èlevage
                        
                     
         
            
               2.
            
            
               Andet anbringende om en tilsidesættelse af artikel 107, stk. 1, TEUF og urigtig gengivelse af de faktiske omstændigheder vedrørende muligheden for at tilregne staten de omtvistede foranstaltninger.
               
                           —
                        
                        
                           Det gøres i denne forbindelse gældende, at afgørelsen er behæftet med en fejl, idet den har fundet, at de omtvistede foranstaltninger skal tilregnes staten, uden at den har taget hensyn til, at disse foranstaltninger følger af et privatretligt organs beslutning, nemlig Fondo interbancario di tutela dei depositi, og at ingen offentlig myndighed har udøvet en uberettiget indflydelse eller et pres for at træffe denne beslutning.
                        
                     
         
            
               3.
            
            
               Tredje anbringende om en tilsidesættelse af artikel 107, stk. 1, TEUF og urigtig gengivelse af de faktiske omstændigheder vedrørende tildelingen af en selektiv fordel. Urigtig anvendelse af princippet om en markedsøkonomisk investor.
               
                           —
                        
                        
                           Det gøres i denne forbindelse gældende, at afgørelsen er behæftet med en fejl, idet den ikke har taget hensyn til, at de omtvistede foranstaltninger ligeledes var i overensstemmelse med det såkaldte princip om en markedsøkonomisk investor, idet det forekom økonomisk hensigtsmæssigt for Fondo interbancario di tutela dei depositi i forhold til det alternative scenarium, der ville være forekommet ved Banca Tercas’ konkurs.
                        
                     
         
            
               4.
            
            
               Fjerde anbringende om en tilsidesættelse af artikel 107, stk. 1, TEUF og urigtig gengivelse af de faktiske omstændigheder vedrørende vurderingen af den angivelige statsstøttes forenelighed med det indre marked.
               
                           —
                        
                        
                           Det gøres i denne forbindelse gældende, at Kommissionen endelig med urette fandt, at de omtvistede foranstaltninger var uforenelige med det indre marked, uanset om de måtte kvalificeres som statsstøtte.